ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 49/2552เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน\_\_\_\_\_\_\_\_\_\_\_\_\_\_\_\_\_\_อาศัยอํานาจตามความใน(1) ข้อ 3(2) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 (2) ข้อ 4(1) แห่งประกาศคณะกรรมการกํากับตลาดทุน ที่ ทข. 55/2552 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2552 (3) ข้อ 13 แห่งประกาศคณะกรรมการกํากับตลาดทุน ที่ ทธ. 63/2552 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้หรือหน่วยลงทุน ลงวันที่ 3 สิงหาคม พ.ศ. 2552 (4) ข้อ 17 แห่งประกาศคณะกรรมการกํากับตลาดทุน ที่ ทด. 67/2552 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 3 สิงหาคม พ.ศ. 2552(5) ข้อ 7 แห่งประกาศคณะกรรมการกํากับตลาดทุน ที่ ทข. 68/2552 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุน และการตั้งตัวแทนที่ปรึกษาการลงทุน ลงวันที่ 3 สิงหาคม พ.ศ. 2552(6) ข้อ 2 และข้อ 3 แห่งประกาศคณะกรรมการกํากับตลาดทุน ที่ ทธ. 71/2552 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 3 สิงหาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2553 เป็นต้นไปข้อ ๒ ในประกาศนี้(1) คําว่า "ผู้บริหาร" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติและลักษณะต้องห้ามอย่างอื่นของกรรมการและผู้บริหารของบริษัทหลักทรัพย์(2) "ผู้ติดต่อกับผู้ลงทุน" หมายความว่า ผู้ทําหน้าที่ติดต่อ ชักชวน ให้คําแนะนํา หรือวางแผน เกี่ยวกับการซื้อขายหรือการลงทุนในหลักทรัพย์ให้กับผู้ลงทุน ซึ่งมีสองประเภท ได้แก่ ผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข (3) "ผู้ติดต่อกับผู้ลงทุนประเภท ก" หมายความว่า ผู้ติดต่อกับผู้ลงทุนซึ่งสามารถทําการวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์ได้(4) "ผู้ติดต่อกับผู้ลงทุนประเภท ข" หมายความว่า ผู้ติดต่อกับผู้ลงทุนซึ่งไม่สามารถทําการวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์ได้(5) "ผู้ลงทุน" หมายความว่า ผู้ที่สนใจจะลงทุนในหลักทรัพย์ และให้หมายความรวมถึงลูกค้าของบริษัทหลักทรัพย์ในธุรกิจหลักทรัพย์ด้วย(6) "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ตามกฎหมายว่าด้วยหลักทรัพย์และตลาดหลักทรัพย์(7) "ผู้จัดการ" หมายความว่า บุคคลที่ได้รับมอบหมายจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัท ทั้งนี้ ไม่ว่าจะเรียกชื่อใดก็ตาม(8) "ผู้จัดการกองทุน" หมายความว่า ผู้จัดการกองทุนที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและปฏิบัติหน้าที่ของผู้จัดการกองทุน(9) "สถาบันฝึกอบรม" หมายความว่า สถาบันฝึกอบรมที่สํานักงานยอมรับ(10) "กรมธรรม์ประกันชีวิตควบการลงทุน" หมายความว่า กรมธรรม์ที่บริษัทประกันชีวิตออกให้แก่ผู้เอาประกันภัย เพื่อเป็นหลักฐานว่าผู้เอาประกันภัยและบริษัทประกันชีวิตได้มีการทําสัญญาประกันชีวิตและสัญญาการลงทุนในหน่วยลงทุน โดยมีการตกลงว่าผู้เอาประกันภัยจะชําระค่าเบี้ยประกันชีวิต ให้แก่บริษัทประกันชีวิตสําหรับการให้ความคุ้มครองต่อการมรณะหรือการจ่ายเงินเมื่อมีการทรงชีพ และผู้เอาประกันภัยจะชําระเงินค่าหน่วยลงทุนเพื่อการลงทุนในกองทุนรวมโดยผ่านบริษัทประกันชีวิต(11) "ผู้ติดต่อกับผู้ลงทุนในสัญญาซื้อขายล่วงหน้า" หมายความว่า ผู้ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าและมาตรฐานการปฏิบัติงาน หมวด ๑ การขอความเห็นชอบ\_\_\_\_\_\_\_\_\_\_\_\_\_ข้อ ๓ บุคคลซึ่งได้รับความเห็นชอบให้เป็นผู้ติดต่อกับผู้ลงทุนให้มีสองประเภท คือผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข ข้อ ๔ ผู้ขอความเห็นชอบเป็นผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข ต้องมีวุฒิการศึกษา และหรือประสบการณ์การทํางาน ความรู้ทางธุรกิจที่เกี่ยวข้อง ความรู้เกี่ยวกับกฎระเบียบที่เกี่ยวข้องกับการเป็นผู้ติดต่อกับผู้ลงทุน ทั้งนี้ ตามที่กําหนดในตารางคุณสมบัติของผู้ขอความเห็นชอบเป็นผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข ที่แนบท้ายประกาศนี้ให้ผู้ขอความเห็นชอบเป็นผู้ติดต่อกับผู้ลงทุนประเภท ก ได้รับยกเว้นคุณสมบัติตามวรรคหนึ่ง ในกรณีที่ผู้ขอความเห็นชอบเป็นบุคคลดังต่อไปนี้(1) เป็นผู้จัดการของบริษัทหลักทรัพย์ หรือผู้ดํารงตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับตลาดทุน โดยจํากัดบริษัทหลักทรัพย์แต่ละแห่งเพียงหนึ่งราย หรือ(2) เป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนข้อ ๕ ผู้ขอความเห็นชอบเป็นผู้ติดต่อกับผู้ลงทุนนอกจากต้องมีคุณสมบัติตามข้อ 4 แล้ว ต้องไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจหลักทรัพย์ข้อ ๖ การขอความเห็นชอบเป็นผู้ติดต่อกับผู้ลงทุน ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่จัดไว้ในระบบงานอิเล็กทรอนิกส์ของสํานักงาน และชําระค่าธรรมเนียมคําขอความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆสํานักงานจะเปิดเผยผลการพิจารณาให้ความเห็นชอบไว้ในระบบงานอิเล็กทรอนิกส์ของสํานักงานภายในสามสิบวันนับแต่วันที่สํานักงานได้รับคําขอและเอกสารหลักฐานครบถ้วนถูกต้องและในกรณีที่สํานักงานไม่ให้ความเห็นชอบบุคคลใด สํานักงานจะแจ้งผู้ขอความเห็นชอบเป็นหนังสือโดยระบุถึงเหตุผลไปพร้อมกันด้วย สํานักงานอาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอความเห็นชอบเป็นผู้ติดต่อกับผู้ลงทุนข้อ ๗ การให้ความเห็นชอบเป็นผู้ติดต่อกับผู้ลงทุนให้มีอายุสองปี โดยในการขอความเห็นชอบครั้งแรก ให้มีผลตั้งแต่วันที่ได้รับความเห็นชอบ แต่ให้นับระยะเวลาสองปีดังกล่าวตั้งแต่วันที่ 1 มกราคม ของปีถัดไปข้อ ๘ ในกรณีผู้ที่ได้รับความเห็นชอบเป็นผู้ติดต่อกับผู้ลงทุนประเภท ข หากปรากฏว่าผู้นั้นได้รับความเห็นชอบเป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุนด้วย ให้ถือว่าผู้นั้นได้รับความเห็นชอบจากสํานักงานเป็นผู้ติดต่อกับผู้ลงทุนประเภท ก โดยใช้คุณสมบัติตามข้อ 4 วรรคสอง (2) และให้มีอายุการได้รับความเห็นชอบเท่ากับรอบระยะเวลาที่เหลืออยู่ของอายุการได้ความเห็นชอบเดิมที่ให้เป็นผู้ติดต่อกับผู้ลงทุนประเภท ขข้อ ๙ ผู้ที่ประสงค์จะทําหน้าที่เป็นผู้ติดต่อกับผู้ลงทุนเฉพาะในต่างประเทศ หากสามารถประกอบการเป็นผู้ติดต่อกับผู้ลงทุนได้ตามกฎหมายของประเทศนั้น ให้ถือว่าผู้นั้นเป็นผู้ติดต่อกับผู้ลงทุนซึ่งได้รับความเห็นชอบจากสํานักงานให้ผู้ที่ได้รับความเห็นชอบหรือขึ้นทะเบียนจากนายทะเบียนตามกฎหมายว่าด้วยประกันชีวิตให้เป็นผู้ขายกรมธรรม์ประกันชีวิตควบการลงทุน เป็นผู้ติดต่อกับผู้ลงทุนที่ทําหน้าที่ขายกรมธรรม์ประกันชีวิตควบการลงทุนซึ่งได้รับความเห็นชอบจากสํานักงานหมวด ๒ การต่ออายุการให้ความเห็นชอบ\_\_\_\_\_\_\_\_\_\_\_\_\_\_\_ข้อ ๑๐ การขอต่ออายุการให้ความเห็นชอบเป็นผู้ติดต่อกับผู้ลงทุน ให้ผู้ขอความเห็นชอบปฏิบัติตามหลักเกณฑ์ดังต่อไปนี้(1) ผ่านการอบรม ร่วมกิจกรรม หรือศึกษาเพิ่มเติมเพื่อทบทวนความรู้เกี่ยวกับธุรกิจและกฎระเบียบที่เกี่ยวข้องอย่างน้อยสิบห้าชั่วโมง ในทุกรอบสองปีปฏิทินนับแต่ปีปฏิทินที่ได้รับความเห็นชอบจากสํานักงาน โดยต้องมีความรู้เกี่ยวกับกฎระเบียบ จรรยาบรรณ หรือกฎหมายที่เกี่ยวข้องอย่างน้อยสามชั่วโมง และในกรณีที่ผู้ติดต่อกับผู้ลงทุนได้รับเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าด้วย การอบรม ร่วมกิจกรรมหรือศึกษาเพิ่มเติมดังกล่าว ต้องมีความรู้เกี่ยวกับ สัญญาซื้อขายล่วงหน้ารวมอยู่ด้วยอย่างน้อยหกชั่วโมง(2) ยื่นคําขอต่ออายุการให้ความเห็นชอบล่วงหน้าก่อนวันหมดอายุอย่างน้อยหนึ่งเดือนแต่ไม่เกินสี่เดือน ตามแบบและวิธีการที่จัดไว้ในระบบงานอิเล็กทรอนิกส์ของสํานักงาน และต้องจัดส่งหลักฐานหรือเอกสารอ้างอิงการเข้ารับการอบรมตาม (1) ต่อสํานักงาน(3) ชําระค่าธรรมเนียมคําขอต่ออายุการให้ความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่างๆ สํานักงานจะเปิดเผยรายชื่อผู้ติดต่อกับผู้ลงทุนที่ได้รับความเห็นชอบการต่ออายุไว้ในระบบงานอิเล็กทรอนิกส์ของสํานักงานภายในสามสิบวันนับแต่วันที่สํานักงานได้รับคําขอและเอกสารหลักฐานครบถ้วน และในกรณีที่สํานักงานไม่ให้ความเห็นชอบการต่ออายุกับผู้ขอความเห็นชอบรายใดสํานักงานจะแจ้งผู้ขอความเห็นชอบรายนั้นเป็นหนังสือโดยระบุถึงเหตุผลไปพร้อมกันด้วยสํานักงานอาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอต่ออายุการให้ความเห็นชอบเป็นผู้ติดต่อกับผู้ลงทุนในกรณีที่ผู้ติดต่อกับผู้ลงทุนที่ได้รับความเห็นชอบการต่ออายุประสงค์จะได้รับหลักฐานเป็นหนังสือแสดงผลการพิจารณาคําขอต่ออายุการให้ความเห็นชอบตามวรรคสอง ให้ยื่นคําขอตามแบบและวิธีการที่จัดไว้ในระบบอิเล็กทรอนิกส์ของสํานักงานและชําระค่าธรรมเนียมคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆข้อ ๑๑ ในกรณีที่บุคคลที่ได้รับความเห็นชอบเป็นผู้ติดต่อกับผู้ลงทุนและผู้ติดต่อกับผู้ลงทุนในสัญญาซื้อขายล่วงหน้า ซึ่งมีรอบระยะเวลาการขอต่ออายุการให้ความเห็นชอบไม่ตรงกันให้บุคคลนั้นยื่นคําขอต่ออายุการให้ความเห็นชอบตามรอบระยะเวลาที่ได้รับความเห็นชอบครั้งหลังสุด และให้ถือว่าอายุการให้ความเห็นชอบเป็นผู้ติดต่อกับผู้ลงทุนหรือผู้ติดต่อกับผู้ลงทุนในสัญญาซื้อขายล่วงหน้าแล้วแต่กรณี เป็นไปตามรอบระยะเวลาที่ได้รับความเห็นชอบครั้งหลังสุดด้วย ข้อ ๑๒ การต่ออายุการให้ความเห็นชอบเป็นผู้ติดต่อกับผู้ลงทุนให้มีอายุสองปีนับแต่วันที่ได้รับการต่ออายุการให้ความเห็นชอบหมวด ๓ หลักเกณฑ์การปฏิบัติงาน\_\_\_\_\_\_\_\_\_\_\_\_\_\_\_ข้อ ๑๓ ในการทําหน้าที่ติดต่อ ชักชวน ให้คําแนะนํา วางแผนการลงทุน หรือทําการวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์ให้กับผู้ลงทุน ผู้ติดต่อกับผู้ลงทุนต้องไม่ตั้งให้บุคคลอื่นทําการหรือปฏิบัติหน้าที่ดังกล่าวแทนตนข้อ ๑๔ เพื่อให้ผู้ลงทุนได้รับการบริการที่ดี มีคุณภาพ และเป็นธรรม ผู้ติดต่อกับผู้ลงทุนต้องปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้(1) ปฏิบัติงานด้วยความซื่อสัตย์ สุจริต (2) ปฏิบัติงานโดยใช้ความรู้ความสามารถเยี่ยงผู้ประกอบวิชาชีพ และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ(3) เปิดเผยหรือให้ข้อมูลที่มีความสําคัญและเกี่ยวข้องอย่างเพียงพอในการตัดสินใจลงทุนของผู้ลงทุน(4) รักษาความลับของผู้ลงทุน(5) ปฏิบัติงานด้วยความระมัดระวังไม่ให้เกิดความขัดแย้งทางผลประโยชน์ ในกรณีที่ไม่สามารถหลีกเลี่ยงความขัดแย้งทางผลประโยชน์นั้นได้ ต้องดําเนินการให้มั่นใจได้ว่าผู้ลงทุนได้รับการปฏิบัติที่เป็นธรรม และเหมาะสม(6) ไม่สนับสนุน สั่งการ หรือให้ความร่วมมือแก่บุคคลใดในการปฏิบัติฝ่าฝืนกฎหมายว่าด้วยหลักทรัพย์และตลาดหลักทรัพย์และหลักเกณฑ์ที่ออกตามกฎหมายดังกล่าว และกฎหมายอื่นที่เกี่ยวข้อง(7) ปฏิบัติตามกฎหมายและประกาศเกี่ยวกับการติดต่อ ชักชวน ให้คําแนะนํา วางแผนหรือทําการวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์ ที่ใช้บังคับกับบริษัทหลักทรัพย์ พร้อมทั้งจรรยาบรรณและมาตรฐานในการประกอบวิชาชีพที่กําหนดโดยสมาคมที่เกี่ยวเนื่องกับธุรกิจหลักทรัพย์ หรือองค์กรที่เกี่ยวข้องกับธุรกิจหลักทรัพย์ที่สํานักงานยอมรับ โดยอนุโลมด้วยหมวด ๔ มาตรการบังคับ\_\_\_\_\_\_\_\_\_\_\_\_ข้อ ๑๕ ในกรณีที่ผู้ติดต่อกับผู้ลงทุนมีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจหลักทรัพย์ หรือฝ่าฝืนหรือไม่ปฏิบัติตามหลักเกณฑ์การปฏิบัติงานที่กําหนดในประกาศนี้ สํานักงานจะดําเนินการต่อผู้ติดต่อกับผู้ลงทุนตามหลักเกณฑ์และวิธีการที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจหลักทรัพย์ข้อ ๑๖ ให้การเป็นผู้ติดต่อกับผู้ลงทุนที่ได้รับความเห็นชอบจากสํานักงานสิ้นสุดลง ในกรณีที่ผู้ติดต่อกับผู้ลงทุนมีลักษณะดังต่อไปนี้(1) พ้นจากการเป็นผู้จัดการของบริษัทหลักทรัพย์ หรือผู้ดํารงตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับตลาดทุน ในกรณีที่เป็นผู้ติดต่อกับผู้ลงทุนโดยใช้คุณสมบัติดังกล่าว(2) พ้นจากการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนจากองค์กรกํากับดูแลของประเทศที่สํานักงานยอมรับ ในกรณีที่เป็นผู้ติดต่อกับผู้ลงทุนโดยใช้คุณสมบัติดังกล่าวหมวด ๕ บทเฉพาะกาล\_\_\_\_\_\_\_\_\_\_\_\_\_ข้อ ๑๗ ให้บุคคลที่ได้รับความเห็นชอบเป็นผู้ติดต่อกับผู้ลงทุนประเภท ก โดยใช้คุณสมบัติการดํารงตําแหน่งเป็นกรรมการหรือผู้บริหาร ที่มิใช่ตําแหน่งผู้จัดการของบริษัทหลักทรัพย์ อยู่แล้วก่อนวันที่ประกาศนี้มีผลใช้บังคับ ยังคงเป็นผู้ติดต่อกับผู้ลงทุนประเภท ก และปฏิบัติหน้าที่เป็นผู้ติดต่อกับผู้ลงทุนประเภท ก ได้จนถึงวันที่ 31 ธันวาคม พ.ศ. 2554ข้อ ๑๘ ให้บุคคลที่ได้รับความเห็นชอบเป็นผู้ติดต่อกับผู้ลงทุนอยู่แล้วก่อนวันที่ประกาศนี้ใช้บังคับ เป็นบุคคลที่ได้รับความเห็นชอบเป็นผู้ติดต่อกับผู้ลงทุนตามประกาศนี้ และเพื่อประโยชน์ในการต่ออายุการให้ความเห็นชอบ ให้ถือว่าวันที่ได้รับความเห็นชอบเป็นผู้ติดต่อกับผู้ลงทุนตามที่สํานักงานเคยให้ความเห็นชอบ เป็นวันที่ได้รับความเห็นชอบจากสํานักงานตามประกาศนี้ข้อ ๑๙ ให้บรรดาประกาศ คําสั่ง และหนังสือเวียน ที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 15/2548 เรื่อง การให้ความเห็นชอบผู้ติดต่อกับผู้ลงทุนและมาตรฐานปฏิบัติงาน ลงวันที่ 21 มิถุนายน พ.ศ. 2548 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะมีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๒๐ ในกรณีที่มีประกาศฉบับอื่นใดที่อ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 15/2548 เรื่อง การให้ความเห็นชอบผู้ติดต่อกับผู้ลงทุนและมาตรฐานปฏิบัติงาน ลงวันที่ 21 มิถุนายน พ.ศ. 2548 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 14 ตุลาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ (1) เพื่อปรับปรุงคุณสมบัติการขอความเห็นชอบของผู้ติดต่อกับผู้ลงทุนทั้งด้านวุฒิการศึกษา ประสบการณ์ทํางานที่เกี่ยวข้อง และการให้ความสําคัญกับการผ่านการทดสอบหลักสูตรความรู้ทางธุรกิจและกฎระเบียบที่เกี่ยวข้อง (2) เพื่อปรับปรุงการใช้คุณสมบัติผู้บริหารในการเป็นผู้ติดต่อกับผู้ลงทุน (3) เพื่อกําหนดรอบระยะเวลาการต่ออายุการให้ความเห็นชอบเป็นผู้ติดต่อกับผู้ลงทุนและผู้ติดต่อกับผู้ลงทุนในสัญญาซื้อขายล่วงหน้าให้ตรงกัน (4) เพื่อกําหนดมาตรฐานการปฏิบัติงานเพิ่มเติมโดยผู้ติดต่อกับผู้ลงทุนต้องปฏิบัติตามกฎหมายและประกาศเกี่ยวกับการติดต่อชักชวนที่ใช้บังคับกับบริษัทหลักทรัพย์ด้วย จึงจําเป็นต้องออกประกาศนี้อื่นๆ -